किशोर कुमार, शिमोगा/कर्नाटकाः जिले की महाजन फिल्ड फायरिंग रेंज में गुरूवार दोपहर हुए बम विस्फोट में स्क्रेप चुनने वाले तीन मजदूर गंभीर रूप से घायल हो गये जिन्हे पीबीएम के ट्रोमा सेंटर में भर्ती कराया गया है। जानकारी के अनुसार फिल्ड फायरिंग रैंज में पिछले दिनों हुए भारत-रूस सेना युद्धाभ्यास के बाद अब स्क्रेप इक्कठा करने का काम चल रहा है। बताया जाता है कि दोपहर को स्क्रेप इक्कठा करने के बाद जब तुलाई का काम चल रहा था तभी स्क्रेप के ढेर में पड़े किसी जिंदा बम में हुए विस्फोट की चपेट में आने से दुलमेरा निवासी मजूदर कानाराम बावरी,जगदीश बावरी और बिरमासर निवासी महेन्द्र बुरी तरह जख्मी हो गये। तीनों घायल मजूदरों को गंभीर हालत में एक निजी वाहन में पीबीएम के ट्रोमा सेंटर में लाया गया। बताया जाता है कि विस्फोट इतना कदर भीषण था कि धमाके से समूचा इलाका थर्रा गया। इसकी सूचना मिलने के बाद महाजन पुलिस के अलावा सेना के अधिकारी भी घटना की जांच पड़ताल के लिये फिल्ड फायरिंग रैंज पहुंच गये और एतिहात के तौर पर स्क्रेप इक्कठा करने का काम एकबारगी रूकवा दिया।